# **Toimintasuunnitelmapohja 2023 marttayhdistyksille**

Marttayhdistys voi käyttää tätä toimintasuunnitelmapohjaa vuoden 2023 suunnittelussa joko sellaisenaan tai muokattuna. Toimintasuunnitelmasta voi jättää sisältöjä pois yhdistyksen toimintakulttuuriin sopivalla tavalla. Yhdistyksellä voi myös olla toimintaa, jota ei ole tässä suunnitelmapohjassa ja jonka yhdistys itse lisää toimintasuunnitelmaansa. Tämän lisäksi yhdistys voi tehdä toimintakalenterin.

# Hyvästä arjesta parempi maailma: <Yhdistyksen nimi> toimintasuunnitelma 2023

Martat on kotitalousneuvontajärjestö, jonka tehtävänä on edistää kotien ja perheiden toimivaa ja kestävää arkea. Strateginen lupauksemme on tehdä arjen tekoja huomista varten.Toiminnassamme korostuvat käytännölliset ja vaikuttavat ratkaisut. Jäsenemme eli martat toimivat yhdessä järjestön asiantuntijoiden kanssa kestävän kulutuksen käytännön ratkaisujen lähettiläinä ja neuvonnallamme saamme ihmiset muuttamaan arjen valintojaan kestävämpään suuntaan.

Vuosi 2023 on marttajärjestön strategiakauden neljäs vuosi. Toiminnallemme tärkeitä periaatteita ovat yhdessä tekemisen ilo, kestävät valinnat ja avoimuus.

# Vuoden 2023 teema: Varaudutaan taidolla

Varautuminen on kykyä oppia ja sopeutua. Varautuminen ja poikkeuksellisissa tilanteissa toimiminen edellyttää joustavuutta ja resilienssiä eli uusien ratkaisujen ja ajatusmallien käyttöönottoa sekä toiveikkuutta. Ne kehittyvät varautumista edistäviä taitoja oppimalla.

Marttojen tärkein varautumistehtävä on omatoimisen varautumisen vahvistaminen ja arjen taitojen edistäminen – ja taitojen opettajina me martat olemme taitureita. Kestävän ruoan ja elämäntavan neuvonnalla ja arjen taitojen opettamisella vahvistamme kykyä selviytyä ja varautua erilaisiin arjen häiriötilanteisiin, kuten sairastumiseen, sähkökatkoon, lakkoihin, luonnonilmiöihin ja muihin yhteiskunnan häiriö- ja poikkeustilanteisiin. Lisäksi annamme valmiuksia varautua elämän muutosvaiheisiin.

Martoilla on tärkeä rooli myös ihmisten turvallisuuden tunteen ja pärjäämisen kokemuksen vahvistajana. Toiminnassamme tehdään ja opitaan paljon asioita, jotka parantavat varautumiskykyä ja joustavuutta toimia muuttuvissa tilanteissa. Tehdään se yhdessä näkyväksi.

# Innostavaa ja kiinnostavaa marttatoimintaa

Martat on vahva yhteisö, jossa tehdään ja opitaan yhdessä. Järjestön voima on jäsenissä, yhdistyksissä ja toimintaryhmissä. Yhdistyksen toiminnan kehittämisen tavoitteena on innostava ja kiinnostava marttatoiminta, johon halutaan tulla ja jossa halutaan olla mukana. Marttailussa korostuukin yhdessä tekemisen ilo. Haluamme saada nykyistä suuremman joukon toimimaan Marttojen tavoitteiden ja arvojen mukaisesti. Martat tekevät hyvää minulle, meille, lähiyhteisölleen ja maailmalle.

**Tavoitteet**

* Yhdistyksen jäsenyys koetaan kiinnostavaksi ja jäsentyytyväisyys vahvistuu. Mukaan tulee korona-aikaa enemmän uusia jäseniä.
* Martat on mielekäs harrastus ja yhteisö, johon on helppo tulla mukaan. Jäsenten keski-ikä kääntyy laskuun.
* Marttailu mahdollistaa erilaisia, vaikuttavia ja sisältölähtöisiä kohtaamisia.
* Yhdistyksen toiminta on monipuolista ja toimintakalenterista löytyy innostavaa ja kiinnostavaa toimintaa kaikille jäsenille.
* Yhdistyksen toimintakulttuuri on avoin, vieraanvarainen ja yhdenvertaisuutta vaaliva. Jokaiselle löytyy oma tapa olla martta.
* Yhdistyksen toiminnassa opitaan yhdessä sekä siirretään osaamista ihmiseltä ja sukupolvelta toiselle.
* Yhdistys huomioi toiminnassaan marttajärjestön strategian ja brändin sekä toimintavuoden yhteiset teemat ja tapahtumat.
* Yhdistyksen jäsenet saavat vuoden teeman mukaisesti tietoa kotivarasta.

**Toimenpiteet**

* Yhdistyksellä on marttailtoja, joiden teemoina ovat esimerkiksi:
	+ Ruoka, esim. Edullinen ja terveellinen ruoka, ruokaa aktiiviselle +55-vuotiaalle tai ruokahävikin pienentäminen.
	+ Luonnontuotteet, esim. vuoden luonnontuotteet poimulehti, puolukka ja haaparouskut ja yrtti-, marja- ja sieniretket.
	+ Varautuminen ja kolmen päivän kotivara.
	+ Kompostointi.
	+ Puutarha, esim. ikkuna- ja ruukkupuutarha tai kasvata ruokaa viljelylaatikossa.
	+ Energian säästäminen.
	+ Ekologinen kodinhoito, esim. ekosiivous, arjen kemikaalit tai muovit.
	+ Käsityöt, esim. Luova ja kestävä materiaalien käyttö, kodin aarteiden elämän jatkuminen, tuunaaminen ja käsitöihin liittyvät muistot ja tarinat.
	+ Lokakuu on Puurokuu tai muu kansainvälinen marttailta, jonka tuotto lahjoitetaan Marttojen kehitysyhteistyöhön.
	+ Arjen tietoturva.
	+ Edunvalvontavaltuutus.
	+ Vierailu tai vierailija.
	+ Kulttuuri.
	+ Hyvinvointi ja liikunta.
* Yhdistys osallistuu marttayhdistysten vuoden suurimpaan tapahtumaan **Maailman suurimpaan marttailtaan 31.1.** juhlimaan 120 vuotta täyttävää Martat-lehteä. Juhlassa on esillä lehden ja marttatoiminnan historia ja vuosikymmenet.
* **Marttailuviikolla 17.–23.4.** neuvotaan kotivarastaja 72 tunnin varautumissuosituksesta. Yhdistys lisää tietoa ja ymmärrystä kotivarasta järjestämällä avoimen neuvontatapahtuman vaikkapa kauppakeskuksessa tai kirjastossa. Kotivarasta voi myös järjestää marttaillan.
* Yhdistys osallistuu **Marttojen valtakunnalliseen sienipäivään 26.8. ja sieniviikkoon 27.8.–3.9.** sekä innostaa liikkumaan ja retkeilemään luonnossa sekä hyödyntämään luonnonantimia.
* Yhdistys osallistuu **Lokakuu on Puurokuu** -kampanjaan tyttöjen ja naisten puolesta keittämällä puuroja ja lahjoittamalla myyntituoton Marttojen hankkeille Etiopiaan, Malawiin ja Sambiaan.
* Käsityötoiminnassa otetaan materiaalit luovasti ja kestävästi käyttöön. Yhdistys järjestää **käsityö- ja askartelutarvikkeiden vaihtotapahtuman**, joissa itselle tarpeeton ja varastoihin kertynyt löytää uusille käyttäjille. Samalla neuvotaan kestävää tekstiilien käyttöä.
* Yhdistys järjestää **Junnukokit-kerhotoimintaa 6–12-vuotiaille lapsille**.
* Yhdistys jatkaa vuonna 2022 aloitettua viljelylaatikkoprojektia.
* Yhdistys kysyy jäseniltä heidän toiveitaan.
* Yhdistyksen hallituksen jäsenet osallistuvat piirin tai Marttaliiton järjestämään koulutukseen, toiminnansuunnitteluiltaan tai yhdistystapaamiseen.
* Yhdistyksellä on jäsenille ja toiminnasta kiinnostuneille ajantasaiset viestintäkanavat, joita päivitetään säännöllisesti.
* Yhdistys innostaa jäseniään yhdessä oppimiseen, ketjukoulutuksiin sekä Martta-akatemian kursseille ja marttaopintoihin.

# Talous mahdollistaa toiminnan

Yhdistyksen toimintaedellytykset turvataan pitämällä talous tasapainossa pitkäjänteisesti siten, että toimintakulut eivät ylitä tuottojen määrää.

**Tavoitteet**

* Yhdistyksen talous on tasapainossa.

**Toimenpiteet**

* Yhdistykselle laaditaan tasapainoinen talousarvio, jonka toteutuminen varmistetaan hyvällä talouden hoidolla.
* Kirjanpito on ajantasaista ja tilinpäätökset moitteettomia.
* Taloudesta raportoidaan sovitulla jaksotuksella.

# Mittarit

Marttajärjestölle on määritelty vuoden 2023 ydinmittarit. Yhdistysten mittarit ovat:

* Jäsenmäärä ja sen muutos. Tavoitetaso: Jäsenmäärä kasvaa tai pysyy samana.
* Jäsenpito. Tavoitetaso: Yhdistykseen liittyy enemmän jäseniä kuin eroaa.
* Vapaaehtoistoiminnan tunnit. Tavoitetaso: Vapaaehtoistoiminnan tuntien määrä palaa ennen koronaa olevalle tasolle.

# Tapahtumakalenteri 2022

31.1. Maailman suurin marttailta juhlii 120-vuotiasta Martat-lehteä

17.–23.4. Marttailuviikko on kotivaraviikko

21.4. Vuosikokousseminaari

22.4. Marttaliiton vuosikokous

26.7. Martan päivä

26.8. Valtakunnallinen sienipäivä

28.8.–3.9. Sieniviikko kannustaa liikkumaan luonnossa

Lokakuu Lokakuu on puurokuu

Käsityö- ja askartelutarvikkeiden vaihtotapahtuman yhdistys voi järjestää haluamaan ajankohtana.

Marttaliitto, piirit ja yhdistykset osallistuvat vuoden aikana myös muihin tapahtumiin, teemaviikkoihin ja messuille.